wickkiey/tamil-wikipedia-chunked huggingface dataset:
# செம்மங்கையர்

## ஊடகங்கள்

மேலுள்ள கட்டுரையில், குறிப்பிடப்பட்டுள்ள நபர்களின் ஊடகங்கள் இங்கு, உரிய உரைகளுடன் தரப்படுகின்றன.
# கர்த்தெகனா, கொலம்பியா

இந்த நகரம் சூன் 1, 1533இல் நிறுவப்பட்டது. இது எசுப்பானியாவிலுள்ள கர்த்தெகனாவின் நினைவாக பெயரிடப்பட்டது (குறிப்பு:எசுப்பானிய கர்த்தெகனா தூனிசியாவின் கார்த்திஜை ஒட்டிப் பெயரிடப்பட்டது). கர்த்தெகனா விரிகுடாவை ஒட்டியுள்ள பகுதிகளில் பொ.யு முந்தைய 4000 ஆண்டுகளிலேயே உள்ளக மக்கள் வாழ்ந்துள்ளனர். எசுப்பானியக் குடியேற்றக் காலத்தில் கர்த்தெகனா எசுப்பானியப் பேரரசின் நிர்வாகத்திற்கும் விரிவாக்கத்திற்கும் முதன்மையான மையமாக விளங்கியது. இது அரசியல், சமய, பொருளியல் செயற்பாடுகளுக்கான மையமாக இருந்தது. 1984இல் கர்த்தெகனாவின் மதில்சூழ் நகரமும் கோட்டையும் உலகப் பாரம்பரியக் களமாக அறிவிக்கப்பட்டது.
# குலதெய்வம் (தொலைக்காட்சித் தொடர்)

**குலதெய்வம்** என்பது சன் தொலைக்காட்சியில் மே 11, 2015 முதல் ஏப்ரல் 13, 2018 ஆம் ஆண்டு வரை திங்கள் முதல் சனி வரை இரவு 7:30 மணிக்கு ஒளிபரப்பாகி, 897 அத்தியாயங்களுடன் நிறைவு பெற்ற குடும்பம் சார்ந்த தொலைக்காட்சி நாடகத் தொடர் ஆகும் மீண்டும் சன் தொலைக்காட்சியில் 2025 ஆண்டு திசம்பர் 29 ஆம் தேதியிலிருந்து ஓளிபரப்பட்டது காலை 10:00 மணிக்கும்.  
இந்தத் தொடர் திரு பிக்சர்ஸ் தயாரிப்பில், திருமுருகன் இயக்கத்தில் மௌலி, வடிவுக்கரசி, ஸ்ரிதிகா, சுஜித், சங்கவி ராணி, சதிஷ், சர்வன் ராஜேஷ், சாந்தி போன்ற பலர் நடித்துள்ளார்கள்.  
இது தம்பதியரான சுந்தரம் மற்றும் ஞானாம்பாள் அவர்களின் குழந்தைகள் மற்றும் பேரக்குழந்தைகளின் கதையை சொல்லறது. வெவ்வேறு தலைமுறையினர் ஒருவருக்கொருவர் மோதும்போது அவர்களின் குடுப்ப உறவுகளுக்குள் வரும் பிரச்சினைகளை தாண்டி எப்படி ஒன்றுமையாக வாழ முயற்சிக்கிறார்கள் என்பதுதான் கதை.
# கிருஷ்ணகிரி நவநீத வேணுகோபால சுவாமி கோயில்

**நவநீத வேணுகோபால சுவாமி கோயில்** என்பது தமிழ்நாட்டில் கிருஷ்ணகிரி மாவட்டம், கிருட்டிணகிரியில் புதுப்பேட்டை என்ற பகுதியில் அமைந்துள்ள ஒரு கிருஷ்ணன் கோயிலாகும்.
# கிருஷ்ணகிரி நவநீத வேணுகோபால சுவாமி கோயில்

## கோயில் அமைப்பு

இக்கோயில் கிருஷ்ணகிரி நகரின் மையத்தில் நான்குபுறமும் வீதிகளோடு அமைந்துள்ளது. இக்கோயில் மகாமண்டபம், அர்த்த மண்டபம், கருவறை போன்றவற்றுடன் அமைந்துள்ளது. கருவறையில் உள்ள கிருஷ்ணன் குழந்தைவடிவ கிருஷ்ணனாக நான்கடி உயரத்தில் உள்ளார். வலது கையில் வெண்ணெய் உருண்டையுடனும், இடது கையில் மத்தையும் கொண்டு நின்ற கோலத்தில் உள்ளார்.
# கிருஷ்ணகிரி நவநீத வேணுகோபால சுவாமி கோயில்

## வழிபாடு

சனிக்கிழமைகளில் சிறப்பு வழிபாடு நடத்தப்படுகிறது. நவராத்திரியில் உற்சவரான வேணுகோபாலர், இராதா, ருக்மணி ஆகியோருக்கு சிறப்பு பூசைகள் நடத்தப்படுகின்றன. வைகுண்ட ஏகாதசியன்று பரம்பத வாசல் திறப்பு சிறப்பாக நடக்கிறது.
# கிருஷ்ணகிரி நவநீத வேணுகோபால சுவாமி கோயில்

## அன்னதானம்

இக்கோயிலில் தமிழக முதல்வரின் அன்னதான திட்டத்தின்படி நாள்தோறும் 25 பேருக்கு அன்னதானம் வழங்கப்படுகிறது.
# ஆர்சிஏ சுத்திகரிப்பு

**ஆர்சிஏசுத்திகரிப்பு (RCA CLEAN)** என்பதுகுறைக்கடத்தி தயாரிப்பு முறையில் ஒரு தரப்படுத்தப்பட்ட சுத்திகரிப்பு படிநிலையாகும், இது சிலிக்கான் தகடுகள் (Silicon wafers) உற்பத்தியின் போதுஅதிகப்படியான வெப்பநிலைக்கொண்டசெயல்முறைபடிநிலைகளுக்கு(ஆக்சிடசேன், பரவல், சிவிடி) முன்பு செய்யப்படுவதாகும்.  
இது வெர்னர் கெர்ன் என்பவர், 1965ல் RCA, ரேடியோ கார்பரேசன் ஆப் அமெரிக்காவில்வேலை செய்தபொழுது உருவாக்கிய அடிப்படை முறையாகும். இதில் பின்வரும் இரசாயன செயல்முறைகள் வரிசையாக செய்யப்படுகிறது:  
1. கரிம அசுத்தங்களைஅகற்றுதல், (கரிம சுத்திகரிப்பு + தூசிகள் அகற்றுதல் )
1. மெல்லிய ஆக்சைடு அடுக்குகளை (விருப்பட்டால் மட்டும்: ஆக்சைடுகளை உரித்தல்)அகற்றுதல்
1. அயனி கலப்படங்களைஅகற்றுதல் (அயனி சுத்திகரிப்பு)
# ஆர்சிஏ சுத்திகரிப்பு

## நிலையான செய்முறை

சிலிக்கான் தகடுகளை தயார் செய்யும் பொழுது அவற்றைஅயனி நீக்கப்பட்ட நீரில்ஊற வைக்க வேண்டும்.  
அதிகப்படியான அசுத்தங்களை (புலப்படும் எச்சங்கள்),பிரானா கரைசலில்முன்னதாக தூய்மைப்படுத்தப்படவேண்டும். ஒவ்வொரு படிநிலைகளுக்கிடையே சிலிக்கான் தகடுகள் அயனி நீக்கப்பபட்ட நீரில் அலசப்படவேண்டும்.  
உருக்கிய சிலிக்கா அல்லது உருக்கிய குவார்ட்சில் தயாரிக்கப்பட்ட தீர்வு கரைசலில் சிலிக்கான் தகடுகளை வெறுமனே முழ்குவதின் மூலம் கீழேவரும் படிநிலைகள் செயற்படுத்தப்படுகிறது,(போரோசிலிகேட் கண்ணாடி பொருட்களிலிருந்துஅழுக்குகள்வெளிஆவதால்,அவற்றைபயன்படுத்தக் கூடாது). அதேபோலசிலிக்கான்தகடுகளில்கலப்படம்ஏற்படுத்தும் அசுத்தங்களைதவிர்க்க மின்னணு தரஇராசயணங்களை (அல்லது "சிமாஸ் தர") உபயோகிக்க பரிந்துரை செய்யப்படுகிறது.
# ஆர்சிஏ சுத்திகரிப்பு

## நிலையான செய்முறை

### முதல் படி (எஸ்சி-1): கரிம சுத்திகரிப்பு + தூசிகள் சுத்திகரிப்பு

முதல் படிநிலை (SC-1, எஸ்சிஎன்பது Standard Clean) ஒருகுறைக்கடத்தி தகடுகளை பல்வேறு விகிதங்கள் கொண்ட தீர்வுகரைசலில்  
- 5 பாகம்அயனிநீக்கப்பட்ட நீர்
- 1 பாகம் H<sub>2</sub>O<sub>2 திரவச்சாறு</sub> (ஹைட்ரஜன் பெராக்சைடு30%)
- 1 பாகம்அம்மோனியா, நீர், (29% எடைகொண்ட NH<sub>3</sub>)  
75 அல்லது 80&nbsp;°C இதன் விளைவாக ஒரு மெல்லிய சிலிக்கான் டை ஆக்சைடு படலம் (குறிப்பாக 10 ஆங்க்ஸ்ட்ராம்) அளவில் உருவாகிறது. அதனுடன் குறிப்பிட்ட அளவில் உருவாகும் உலோக கலப்பு (குறிப்பிடத்தக்க அளவில் இரும்பு) அடுத்தடுத்த படிநிலைகளில் அகற்றப்படும்.
# ஆர்சிஏ சுத்திகரிப்பு

## நிலையான செய்முறை

### இரண்டாவது படிநிலை (கட்டாயமற்றது): ஆக்சைடுஉரிப்பு

இந்த கட்டாயமற்ற இரண்டாம் படிநிலையானது (வெற்று சிலிக்கான் தகடுகள்) குறுகிய கால அளவில் 1:100 அல்லது 1:50 ஐதரோபுளோரிக் அமிலம் திரவக்கரைசலில் 25&nbsp;°C வெப்பநிலையில் 15 வினாடிகளுக்கு சிலிக்கான் தகடுகளை முழுக்கி எடுப்பதன் மூலம் மெல்லிய ஆக்சைடு படலம் மற்றும் சிறிய அளவிலான அயனி கலப்புகளை நீக்குகிறது. இந்த படிநிலை அதிக தூயமையான பொருட்கள் மற்றும் கொள்கலன் கொண்டு செய்யப்படவில்லையெனில் மீண்டும் சிலிக்கான் தகடுகள் கலப்படையும் ஏனெனில் சிலிக்கான் எளிதில் எதிர்வினையாற்றக்கூடியது. எவ்வாறாயினும், அடுத்தடுத்த படிநிலையான (SC-2) ஆக்ஸைடு அடுக்குகளை கலைத்து, கட்டுப்படுத்துகிறது.  
முதலில் அமிலத்தின் மீது திரவக்கரைசலை ஊற்றாமல், திரவக்கரைசலின் மீது அமிலத்தினை ஊற்றவேண்டும் இல்லையெனில் அமிலம் சிறிது சிறிது துளிகளாக திரிபு அடைந்துவிடும்
# ஆர்சிஏ சுத்திகரிப்பு

## நிலையான செய்முறை

### மூன்றாம்படிநிலை (SC-2): அயனிசுத்திகரிப்பு

மூன்றாவதும்கடைசியுமான (SC2)படிநிலையில்குறைக்கடத்தி தகடானது பல்வேறுவிகிதங்கள்கொண்டபின்வரும் தீர்வுக்கரைசலில்  
- 6 பாகம் அயனிநீக்கப்பட்ட நீர்
- 1 பாகம் H<sub>2</sub>O<sub>2திரவச்சாறு</sub> (ஹைட்ரஜன் பெராக்சைடு, 30%)
- 1 பாகம்ஹெச்சிஎல் திரவச்சாறு(ஹைட்ரோகுளோரிக் அமிலம், 37% மூலம் எடை)  
75 அல்லது 80&nbsp;°C வெப்பநிலையில், பத்து நிமிடங்களுக்கு முழ்குவதின் மூலம் மீதமுள்ள உலோக(அயனி) கலப்புகளின் சுவடுகள் நீக்கப்படுகிறது, சில கலவை எஸ்சி-1 படிநிலையில் ஏற்பட்டதாகும். மேலும் இது மெல்லிய செயல்படாத படலத்தினை குறைக்கடத்தி தகட்டின் மேற்பரப்பில் ஏற்படுத்துகிறது, இது அடுத்தடுத்து ஏற்படும் கலப்புகளை தவிர்க்கிறது (வெற்று சிலிக்கான் மேற்பரப்பு எளிதில் கலப்படம் அடையும்).
# ஆர்சிஏ சுத்திகரிப்பு

## நிலையான செய்முறை

### நான்காவது படி: அலசுதல் மற்றும் உலர்த்துதல்

RCA சுத்திகரிப்பு என்பது சுத்தமான உயர் தூய்மை இரசாயனங்கள் மற்றும் சுத்தமான கண்ணாடி கொண்டு செய்யப்படுகிறது, இதன் மூலம் ஒரு சிலிக்கான் தகடுகளின் மேற்பரப்பு சுத்திகரிக்கப்படுகிறது. நீரின் மேற்பரப்பில் மிதக்கும் ஆர்கானிக்ஸ் மற்றும் துகள்கள் மூலம் மீண்டும் சிலிக்கான் தகடுகள் எளிதில் கலப்படம் அடைவதால், கழுவுதல் மற்றும் உலர்த்தும் வழிமுறைகளை சரியாக செய்ய வேண்டும் (எ.கா., நீர் பாய்ந்து செல்லும் வழிகள்). சிலிக்கான் தகடுகளை அலச மற்றும் உலர்த்துவதற்குப் பல விதமான நடைமுறைகளை பயன்படுத்தலாம்.
# ஆர்சிஏ சுத்திகரிப்பு

## நிலையான செய்முறை

### மேலும் பார்க்க

- மார்கோனி உலர்த்தி
- ஸ்பின்னர்
- கோரிபா பகுப்பாய்வி
# ஆர்சிஏ சுத்திகரிப்பு

## வெளிப்புறஇணைப்புகள்

- *RCA Clean*, School of Electrical and Computer Engineering,Georgia Institute of Technology
# புதுவை - 2

**புதுவை - 2** *(PY 2), வேளாண் வழக்கு; **புனிதவதி** (Punithavathi)* எனப்படும் இந்த நெல் வகை, கண்ணகி மற்றும் கல், 2032 (*Kannagi / Cul.2032*) போன்ற நெல் இரகங்களை இணைத்து உருவாக்கப்பட்ட புதுச்சேரி நெல் வகையாகும்.
# புதுவை - 2

## வெளியீடு

இந்திய நடுவண் அரசின் ஒன்றியப் பகுதியான புதுச்சேரியின் வேளாண் அறிவியல் நிலையம், 1980 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# புதுவை - 2

## காலம்

குறுகியகால நெற்பயிர்களில் ஒன்றான இது, 95 - 100 நாட்களில் அறுவடைக்கு வரக்கூடியதாக கருதப்படுகிறது.
# புதுவை - 2

## சாகுபடி

பாசன வசதியுள்ள பகுதிகளில் நன்கு வளரக்கூடிய இந்த நெல் வகை, இந்திய ஒன்றியப் பகுதியான புதுச்சேரி, மற்றும் தமிழகத்தின் அனைத்து மாவட்டங்களிலும், சாகுபடி செய்ய பரிந்துரைக்கப்படுகிறது.  
- இந்த நெல் இரகம், ஒரு எக்டேருக்கு 5000 கிலோவரை (5,0 t/ha) மகசூல் தரக்கூடியது.
- இவ்வகையின் அரிசி வெள்ளை நிறத்தில் காணப்படுகிறது.
# வரட்டனப்பள்ளி இலட்சுமி நரசிம்ம சுவாமி கோயில்

**இலட்சுமி நரசிம்ம சுவாமி கோயில்** என்பது தமிழ்நாட்டில் கிருஷ்ணகிரி மாவட்டம், வரட்டனப்பள்ளி என்ற சிற்றூரில் அமைந்துள்ள ஒரு நரசிம்மர் கோயிலாகும்.
# வரட்டனப்பள்ளி இலட்சுமி நரசிம்ம சுவாமி கோயில்

## தொன்மவியல்

அர்சுனனின் கொள்ளுப் பேரனான ஜனமேஜய மன்னன் ஒரு வேள்வி நடத்தும்போது அதில் அந்தணர் ஒருவர் தவறி விழுந்து இறந்துவிட்டார். இதனால் ஜனமேஜயருக்கு பிரம்மஹத்தி தோசம் பீடித்தது. இந்த தோசம் நீங்கவேண்டி ஐந்து நரசிம்மர் கோயில்களை அமைத்ததாகவும், அதில் ஒரு கோயில் இது எனப்படுகிறது.
# வரட்டனப்பள்ளி இலட்சுமி நரசிம்ம சுவாமி கோயில்

## கோயில் அமைப்பு

கருவறையை மட்டும் கொண்டதாக அக்காலத்தில் கட்டப்பட்டதாக இக்கோயில், பிற்காலத்தில் விரிவுபடுத்தப்பட்டுள்ளது. இக்கோயிலானது மூன்று நிலை இராசகோபுரத்துடன் அமைந்துள்ளது. இராச கோபுரத்தை தாண்டி நுழைந்தால் ஹயகிரீசுவரர், வீர ஆஞ்சனேயர் ஆகியோரின் சிலைகள் அமைக்கப்பட்டுள்ளன. மூலவருக்கு எதிரில் கருடாழ்வாருக்கு சிறிய சந்நிதி உள்ளது. இதையடுத்து மகாமண்டபம், அர்த்தமண்டபம் கருவறை என கோயில் அமைந்துள்ளது. கருவறையில் மகாலட்சுமியை மடியில் தாங்கியபடி நரசிம்மர் சாந்தமாக காட்சியளிக்கிறார். கோயில் வளாகத்தில் உள்ள சத்திய நாராயணர் மண்டபத்தில் சத்தியவதி, ரமாதேவி ஆகியோருடன் சத்தியநாராயணர் நின்ற கோலத்தில் காட்சியளிக்கிறார். பிரகாரத்தில் சிறிய சயன நரசிம்மரின் சிற்பம் உள்ளது.
# வரட்டனப்பள்ளி இலட்சுமி நரசிம்ம சுவாமி கோயில்

## வழிபாடு

சனிக்கிழமைகளில் சிறப்பு வழிபாடு நடத்தப்படுகிறது. வைகுண்டேகாதசியன்று சிறப்பு வழிபாடு நடத்தப்படுகிறது. பௌர்ணமியன்று சத்தியநாராயண பூசையும், அமாவாசையன்று சுதர்சன ஹோமமும் நடத்தப்படுகிறது. புரட்டாசி சனிக்கிழமைகளில் சிறப்பு வழிபாடு நடத்தப்படுகிறது.
# வரட்டனப்பள்ளி இலட்சுமி நரசிம்ம சுவாமி கோயில்

## அமைவிடம்

கிருஷ்ணகிரியில் இருந்து குப்பம் செல்லும் சாலையில் 10 வது கி.மீ தொலைவில் வரட்டனப்பள்ளி உள்ளது.
# கிள்ளிவளவன், குளமுற்றத்துத் துஞ்சியவன்

கிள்ளிவளவன் அல்லது கிள்ளி வளவன் என்னும் சோழன் குளமுற்றம் என்னுமிடத்ததில் இறந்ததால் "குளமுற்றத்துத் துஞ்சிய" என்னும் அடைமொழியுடன் "சோழன் குளமுற்றத்துத் துஞ்சிய கிள்ளிவளவன்" என்று குறிப்பிடப்படுகிறான். சோழன் குராப்பள்ளித் துஞ்சிய கிள்ளிவளவன் என்று குறிப்பிடப்படும் மற்றொரு கிள்ளிவளவன் உள்ளமையால் இருவரையும் வேறுபடுத்திக் காட்ட அடைமொழிகள் தேவைப்பட்டன. இந்தக் குளமுற்றத்துத் துஞ்சிய கிள்ளிவளவன் பல பாடல்களில் பல புலவர்களால் குறிப்பிடப்பட்டுள்ளான்.
# கிள்ளிவளவன், குளமுற்றத்துத் துஞ்சியவன்

## சோழன் குளமுற்றத்துத் துஞ்சிய கிள்ளி வளவன் பற்றிய செய்திகள்

### இந்த வளவன் பாடிய பாடல்கள்

வருபவர்களுக்கெல்லாம் உண்ண உணவு தருவதோடு அவர்களின் இல்லத்தில் இருப்பவர்களுக்கு உணவு எடுத்துச் செல்லவும் உணவு வழங்கிய சிறுகுடி கிழான் பண்ணன் தான் வாழவேண்டிய நாளையும் எடுத்துக்கொண்டு நீண்ட நாள் வாழவேண்டும் என்று வாழ்த்திப் பாடுகிறான்.
# ஈத்தைல் டெக்கேனோயேட்டு

**எத்தில் டெக்கேனோயேட்டு** *(Ethyl decanoate)* என்பது C<sub>12</sub>H<sub>24</sub>O<sub>2</sub> என்ற வாய்ப்பாட்டைக் கொண்ட கரிம வேதியியல் சேர்மம் ஆகும். இதை எத்தில் தெக்கேனோயேட்டு என்றும் அழைக்கலாம். எத்தில் கேப்ரேட்டு என்ற பெயராலும் இதை அழைக்கிறார்கள். இந்த கொழுப்பு அமில எசுத்தரை கேப்ரிக் அமிலத்தையும் எத்தனாலையும் கலந்து வினைக்கு உட்படுத்துவதன் மூலம் தயாரிக்க முடியும். நொதித்தல் முறையில் மதுவைத் தயாரிக்கும்போது குறிப்பாக 15° செல்சியசு வெப்பநிலையில் உடன்விளைபொருளாக இச்சேர்மம் உருவாகிறது.
# சந்தியா (இந்துத் தொன்மவியல்)

**சந்தியா ** அல்லது **சரண்யா** என்பவர் இந்துத் தொன்மவியலில் கூறப்படும் ஒரு பெண் கடவுளும் சூரிய தேவனின் மனைவியும் ஆவார். இவர் சரண்யா, சங்க்யா என்ற பெயர்களிலும் அழைக்கப்படுகிறார். இவர் சூரிய தேவனின் மூலம் அஸ்வினி குமாரர்கள், யமா மற்றும் யமி ஆகிய குழந்தைகளைப் பெற்றெடுத்தார்.
# தக்காசி இனூயி

சப்பானிய கால்பந்தாட்ட வீரர். இவர் எசுப்பானிய கழகமான ரியல் பெடிசிலும் சப்பான் தேசிய காற்பந்து அணியிலும் பக்கவாட்டு விளையாட்டாளராகவோ தாக்கும் நடுக்களத்தவராகவோ இருந்து வருகிறார்.
# தக்காசி இனூயி

## கழக வாழ்வு

அனைத்து சப்பான் உயர்நிலைப்பள்ளி கால்பந்தாட்டப் போட்டியில், அவரது பள்ளி சிகா யாசு உயர்நிலைப்பள்ளி வெற்றி பெற்ற நிலையில், இனூயி தகுதிபெற்றவராக (*Letterwinner*) 2006இல் தேர்வானார்.  
2007இல் இனூயி யோகோஹாமா எப். மரினோசு கழகத்தில் இணைந்து ஜே லீக் டிவிசன் 1இல் விளையாடலானார். இருப்பினும் வழமையான அணிக்குத் தேர்வாகாமல் செரெசோ ஒசாக்கா அணிக்கு கடனாக அனுப்பப்பட்டார். இந்த பருவத்தின் இறுதியில் நிரந்தரமாக யோகோஹாமா அணியில் இடம் பிடித்தார்.  
சூலை 2011இல் ஐரோப்பாவில் விளையாடத் தொடங்கிய இனூயி செருமனியின் விஎஃப்எல் போகம் கழகத்தில் இணைந்தார்.  
சூலை 2012இல் புன்டசுலீகா கழகமான என்ட்ராகட் பிராங்க்பர்ட்டில் மூன்றாண்டுகளுக்கு ஒப்பந்தம் செய்யப்பட்டார்.
# ஹூபெர்ட் செசில் பூத்

**ஹூபெர்ட் செசில் பூத் (Hubert Cecil Booth)** (பிறப்பு 4 சூலை 1871 - இறப்பு 14 சனவரி 1955) ஒரு ஆங்கிலேய பொறியாளர் மற்றும் மின்சாரத்தால் இயங்கும் முதல் தூசகற்றியை கண்டுபிடித்தவர்.  
இவர் தொங்கு பாலம், இராட்டினம் (பெரிஸ் வீல்) மற்றும் தொழிற்சாலைகள் போன்றவகைகளையும் வடிவமைத்திருக்கிறார். மேலும் பின்நாட்களில் இவர் பிரித்தானிய தூசகற்றி மற்றும் பொறியியல் நிறுவனத்தின் நிர்வாக இயக்குநர் மற்றும் தலைவராகவும் இருந்துள்ளார்.
# ஹூபெர்ட் செசில் பூத்

## ஆரம்ப வாழ்க்கை

1871 ஆம் ஆண்டில் பூத் இங்கிலாந்தில் உள்ள குளுஸ்டர் என்னும் இடத்தில் பிறந்தார். பின்னர் குளுஸ்டர் கல்லூரி மற்றும் குளுஸ்டர் கவுண்டி பள்ளியில் தலைமையாசிரியர் ரெவரன்ட் லாய்டு பிரிரிடன் தலைமையில் கல்வி பயின்றார். இவர் 1889 ஆம் வருடத்தில் இலண்டன் கீல்ட் மத்திய தொழில்நுட்ப கல்லூரி நடத்திய நுழைவுத் தேர்வில் வெற்றி பெற்று அந்த கல்லூரியில் சேர்ந்து பயின்றார். மூன்று ஆண்டுகளில் கட்டடம் மற்றும் இயந்திரப் பிரிவுகளில் பொறியில் படிப்பை பேராசிரியர் வில்லியம் காவதுரோன் மேற்பார்வையில் படித்து முடித்தார். இவர் குடிசார் பொறியாளர்கள் நிறுவனத்தில் மாணவராகவும் இருந்திருக்கிறார்.
# சாலமரத்துப்பட்டி சென்றாய சுவாமி கோயில்

**சாலமரத்துப்பட்டி சென்றாய சுவாமி கோயில்** என்பது தமிழ்நாட்டில் கிருஷ்ணகிரி மாவட்டம், சாலமரத்துப்பட்டி என்ற சிற்றூரில் அமைந்துள்ள ஒரு பெருமாள் கோயிலாகும்.
# சாலமரத்துப்பட்டி சென்றாய சுவாமி கோயில்

## கோயில் பற்றி நிலவும் கதை

ஏறக்குறைய எண்ணூறு ஆண்டுகளுக்கு முன்பு கர்நாடகத்தைச் சேர்ந்த பல்லாரி யாதவ இனத்தில் *துர்கம்மா* என்ற அழகுள்ள பெண் இருந்தாள். அப்பகுதியை ஆண்ட முசுலீம் நவாப் அப்பெண்ணை தனக்கு திருவமணம் செய்து தருமாறு கேட்டார். அவருக்கு அஞ்சிய யாதவர்கள் பெண்தர ஒப்புக் கொண்டனர், பின்னர் இரவோடு இரவாக அப்பெண்ணை அழைத்துக்கொண்டு ஊரைவிட்டே வெளியேறினர். அவ்வாறு அவர்கள் செல்லும்போது நவாப் தங்களைப் பின்தொடர்வதை அறிந்தனர். இதனால் மானத்தைக் காப்பாற்றிக் கொள்ள குறுக்கே ஓடிய ஆற்றில் அப்பெண்ணை தள்ளிவிட்டு தங்கள் பயணத்தைத் தொடர்ந்தனர். அவ்வாறு செல்லும்போது அந்தக் குடும்பத்தில் உள்ள ஒரு மூதாட்டியின் தலையில் இருந்த கூடையின் சுமை கூடியதை உணர்ந்து, அந்தக்கூடையில் பார்த்தபோது, அதில் உருளைவடிவக் கல் ஒன்று இருப்பதைப் பார்த்தனர். அந்தக் கல்லைத் தூக்கி எறிந்துவிட்டு பயணத்தைத் தொடர்ந்தபோது அந்தக் கல் கூடையில் தாவி ஏறிக்கொண்டது. வழியில் பலமுறை அந்தக் கல்லை எறிந்தபோதும் அது மீண்டும் மீண்டும் கூடையில் ஏறியபடியே இருந்தது. யாதவர்கள் இந்த சென்றாய மலையின் பக்கம் வந்தபோது அந்தக்கல்லை இந்த மலைமீது எறிந்தபோது அந்தக் கல் மறைந்துவட்டது. அதனால் பெருமாளே தங்களைப் பின்தொடர்ந்து வந்ததாக கருதி, இப்பகுதியில் கல் மறைந்ததால் இதுவே தாங்கள் வாழ ஏற்ற இடமாக கருதி அங்கேயே வாழத் துவங்கினர். பல ஆண்டுகள் கழித்து ஒரு இருளன் கிழங்கு அகழ சூலத்தால் மண்ணை அகழ்ந்தான். அப்போது ஒரு கல்லில் சூலம் பட்டு அதில் இரத்தம் கசிவதைக் கண்டு மயங்கி இறந்தான். சூலத்தால் காயம்பட்ட அந்தக் கல்லே பெருமாளாக இன்றும் வழிபடப்படுகிறது.  
200 ஆண்டுகளுக்கு முன்பு பாரூரில் இருந்த சிவபக்தரான ஒரு மணியக்கார் ஆண் குழந்தை வேண்டி, இந்த மலைக்கு வந்து இறைவனை வழிபட்டார். கோயில் முழுவதும் சிவச்சின்னங்கள் இருக்கும் நிலையில் இறைவனுக்கு நாமம் சாத்தப்பட்டிருப்பதைக் கண்டு, இறைவனுக்கு திருநீறு பூசுமாறு பூசாரியான தாசரிடம் கூறினார். ஆனால் அவர் மறுத்து வாக்குவாதத்தில் ஈடுபட்டார். இறுதியில் அங்குள்ள தண்ணீர் கிணற்றை குதிரையால் தாண்டுவது என்றும், தாண்டினால் நாமத்தை இடுவது என்றும், தாண்டாவிட்டால் திருநீறு பூசுவது என்றும் முடிவு செய்தனர். குதிரை கிணற்றைத் தாண்டியதால் திருநாமத்தைப் பூசி வழிபட்டனர்.
# சாலமரத்துப்பட்டி சென்றாய சுவாமி கோயில்

## கோயில் அமைப்பு

கோயிலானது ஒரு மலை உச்சியில் உள்ளது. கோயிலுக்குச் செல்ல படிக்கட்டுகள் உள்ளன. கோயிலானது சோழர் பாணியிலான கருங்கல் மதில்களுடன் கிழக்கு வாயிலுடன் உள்ளது. கோயிலில் கொடிமரம் இல்லை. ஆனால் அதற்குபதில் 10 அடி உயர விளக்குக் கம்பமானது மேடைமீது உள்ளது. இதனையடுத்து நந்தியும், பலிபீடமும் உள்ளன. நந்திக்கு முன்பாக கருடாழ்வார் பிரதிட்டை செய்யப்பட்டுள்ளார். கோயிலானது மகாமண்டபம், அர்த்த மண்டபம், கருவறை என்ற கட்டட அமைப்புகளோடு உள்ளது. கருவறையில் உள்ள மூலவர் உருளை வடிவில் சுயம்புவாக உள்ளார். இதனால் மூலவர் சிவலிங்கம் என்றும் பெருமாள் என்றும் இருவேறு கருத்துகள் இன்றுவரை உள்ளன. கோயில் பிரகாரத்தில் விநாயகர், முருகர், கிருஷ்ணர், வீராஞ்சநேயர் ஆகியோருக்கு தனிச் சந்நதிகள் உள்ளன.
# சாலமரத்துப்பட்டி சென்றாய சுவாமி கோயில்

## விழாக்கள்

ஒவ்வோராண்டும் மாசிமாதம் மகா சிவராத்திரியன்று தேர்த் திருவிழா நடக்கிறது. தேரானது மலையைச் சுற்றி வலம்வருகிறது. சிவராத்திரியன்று பெருமாள் கோயிலில் திருவிழா நடப்பது எங்கும் இல்லாத சிறப்பு ஆகும்.
# சாலமரத்துப்பட்டி சென்றாய சுவாமி கோயில்

## அமைவிடம்

ஊத்தங்கரையில் இருந்து தருமபுரி செல்லும் சாலையில் 10 வது கி.மீ தொலைவில் உள்ளது.
# பெண்டைல் பியூட்டைரேட்டு

**பென்டைல் பியூட்டைரேட்டு** *(Pentyl butyrate)* என்பது C<sub>9</sub>H<sub>18</sub>O<sub>2</sub> என்ற வாய்ப்பாட்டைக் கொண்ட கரிம வேதியியல் சேர்மம் ஆகும். பென்டைல் பியூட்டேனோயேட்டு அல்லது அமைல் பியூட்டைரேட்டு என்ற பெயர்களாலும் இதை அழைக்கிறார்கள் . வழக்கமாக கந்தக அமில வினையூக்கியின் முன்னிலையில் பென்டனாலை பியூட்டைரிக் அமிலத்துடன் சேர்த்து வினைபுரியச் செய்வதன் மூலம் பென்டைல் பியூட்டைரேட்டைத் தயாரிக்கிறார்கள். பேரிக்காய் அல்லது சர்க்கரை பாதாமி மணத்தை நினைவூட்டுவதாக இதன் மணம் அமைந்துள்ளது. சிகரெட்டு எனப்படும் வெண்சுருட்டுகளில் பென்டைல் பியூட்டைரேட்டை கூட்டுசேர் பொருளாகப் பயன்படுத்துகிறார்கள்.
# விக்கிப்பீடியா:விக்கித்திட்டம் செம்மங்கையர்

**செம்மங்கையர்** (Women in Red (WiR)) என்பது விக்கித்திட்டங்களில் ஒன்றாகும். இத்திட்டத்தின்படி பங்கு பெறும் பங்களிப்பாளர்களின் முதன்மை இலக்கு யாதெனில், அளிக்கப்பட்டுள்ள பட்டியலில் உள்ள சிவப்பு இணைப்புக் கட்டுரைகளை, எழுதுவதன் மூலம், அதனை நீலமாக மாற்றுவதே ஆகும். இத்திட்டத்தின் பட்டியலில், குறிப்பிடத்தக்கமையுள்ள பெண்களின் சுயசரிதைகளும், அவர்களது படைப்புகளும், கட்டுரைகளாக உருவாக்கப் படும். பிறகு, அப்பட்டியலில் உள்ள கட்டுரைகள், தேசியம் வாரியாகவும், குறிப்பாக இந்திய மாநிலங்கள் அடிப்படையிலும், தமிழர் சார்ந்த அடிப்படையிலும், துறை அடிப்படையிலும், இதில் ஈடுபடும் பங்களிப்பாளர்களால் தேர்ந்து எடுக்கப்பட்டு உருவாக்கப்படும். ஏற்கனவே உள்ள கட்டுரைகளும் வளர்க்கப்படும்.
# விக்கிப்பீடியா:விக்கித்திட்டம் செம்மங்கையர்

## துணைப்பக்கங்கள்

- விக்கிப்பீடியா:விக்கித்திட்டம் செம்மங்கையர்/தமிழ்நாட்டுச் செம்மங்கைகள்
- [[:
# பென்டைல் புரோப்பேனோயேட்டு

**பெண்டைல் புரோப்பேனோயேட்டு** *(Pentyl propanoate)* என்பது C<sub>8</sub>H<sub>16</sub>O<sub>2</sub> என்ற வாய்ப்பாட்டைக் கொண்ட கரிம வேதியியல் சேர்மம் ஆகும். அமைல் புரோப்பேனோயேட்டு என்ற பெயராலும் இதை அழைக்கிறார்கள். பெண்டேன்-1- ஆல் உடன் புரோப்பேனோயிக் அமிலத்தைச் சேர்த்து ஒடுக்க வினைக்கு உட்படுத்துவதன் மூலம் இந்த கரிம எசுத்தரை தயாரிக்க முடியும் . ஆப்பிள் பழம் போன்ற சுவைமணத்தைக் கொண்டிருக்கும் பெண்டைல் புரோப்பேனோயேட்டு நிறமற்ற ஒரு நீர்மமாகும். இது தண்ணீரில் மிதக்கும் .
# கருப்பூந்துறை அழியாபதி ஈசன் சமேத சிவகாமி அம்பாள் ஆலயம்

**அழியாபதி ஈசன் உடனுறை சிவகாமி அம்மன் கோயில்** என்பது தமிழ்நாட்டின் திருநெல்வேலி மாவட்டம், திருநெல்வேலி நகரத்தில் பாயும் தாமிரபரணி ஆற்றின் கரையில் குறுக்குத்துறை அருகே கருப்பூந்துறை என்னுமிடத்தில் அமைந்துள்ளது.
# கருப்பூந்துறை அழியாபதி ஈசன் சமேத சிவகாமி அம்பாள் ஆலயம்

## கோயில் அமைப்பு

கோரக்கர் மகரிஷியால் பிரதிஷ்டை செய்யப்பட்ட இந்த ஆலய இறைவனுக்கு, சுமார் 800 ஆண்டுகளுக்கு முன்பு வீரபாண்டிய மன்னனால் ஆலயம் கட்டப்பட்டதாக கூறப்படுகிறது.  
கற்கோட்டையாக விமானத்துடன் கூடிய கருவறையும், அர்த்த மண்டபம், மகா மண்ட பம், வசந்த மண்டபம், மணி மண்டபம், உள்பிரகார சுற்று, வெளிப்பிரகார சுற்று என பெரிய ஆலயமாக திகழ்கிறது. ஆலயத்தின் முகப்பில் ‘காருண்ய தீர்த்தகுளம்’ இருந்ததாகவும், அதில் இருந்துதான் இறைவனின் அபிஷேகத்திற்கு தீர்த்தம் எடுக்கப்பட்டதாகவும் கூறுகிறார்கள். காலப்போக்கில் வெளிப் பிரகாரங்களும், காருண்ய குளமும் அழிந்து விட்டாலும், கருவறை, அர்த்த மண்டபம், மகாமண்டபம் ஆகியவை மட்டும் எஞ்சியபடி இருக்கின்றன.  
இக்கோயிலின் தல விருட்சம் அத்தி மரம். சுமார் 80 வருடங்களுக்கு முன்பு அமாவாசை சித்தர் என்பவரால் திருப்பணிகள் செய்யப்பட்டு கும்பாபிஷேகம் நடத்தப்பட்டது. அவரது சமாதியும் ஆலயத்தின் அருகிலேயே அமைந்துள்ளது.  
இத்தல இறைவனான அழியாபதி ஈசன், கோபுர விமானத்துடன் கூடிய கருவறையில் அமர்ந்துள்ளார். மகா மண்டபத்தில் சிவகாம சுந்தரி அம்பாள் தனி கோபுர விமானத்துடன் தனிச் சன்னிதியில் உள்ளார். அம்பிகைக்கு *சௌந்தரி* என்ற பெயரும் உண்டு.  
ஈசனின் கருவறையின் முகப்பில் இருபுறமும் விநாயகப் பெருமானும், முருகப்பெருமானும் அருள்பாலிக்கின்றனர். மணி மண்டபத்தின் முகப்பில் துவார பாலகர்களும், வெளிப்பிரகாரத்தில் சுவாமிக்கு வலப்பக்கத்தில் தென்திசையில் தட்சிணாமூர்த்தியும், பின்புறத்தில் கன்னிமூல விநாயகர், வள்ளி- தெய்வானை சமேத சுப்பிரமணியர், பூதநாத சாஸ்தா, பகவதி அம்பாள் அனைவரும் விமானத்துடன் கூடிய தனித்தனி சன்னிதியில் அமர்ந்து அருள்பாலித்து வருகின்றனர். நாக தெய்வங்களுக்கு தனிபீடம் அமைக்கப்பட்டுள்ளது. சுவாமிக்கு இடப்புறமாக சண்டிகேஸ்வரரும், பைரவரும் தனித்தனி விமானத்துடன் கூடிய சன்னிதியில் இருந்து அருள்புரிகின்றனர்.
# கருப்பூந்துறை அழியாபதி ஈசன் சமேத சிவகாமி அம்பாள் ஆலயம்

## தல வரலாறு

தட்சன், தான் நடத்திய யாகத்தின்போது ஈசனை அழைக்காமலும், அவருக்கு கொடுக்க வேண்டிய அவிர்பாகம் கொடுக்காமலும் அவமதித்தான். இதனால் கோபம் கொண்டு வெகுண்டெழுந்த ஈசன், பைரவராக மாறி தட்சனின் தலையை கொய்து விட்டு தாமிரபரணி ஆற்றின் கரையோரம் உள்ள மேலநத்தம் என்ற இடத்தில் உக்கிரமாக தவம் மேற்கொண்டார். அவருடைய உக்கிரமான தவத்தின் காரணமாக நத்தம் பகுதிக்கு அருகே உள்ள கருப்பூந்துறை, கரிக்காதோப்பு, கருங்காடு, கரிசூழ்ந்தமங்கலம் வரையான வயல்பகுதிகள் யாவும் தீக்கிரையாகியது.  
அக்னியின் நாக்குகள் தன்னுடைய உக்கிரத்தை அதிகப்படுத்தி கருங்காடு வரை சென்றது. இன்னும் அதிக உக்கிரம் அடைந்தால் திருநெல்வேலி வயல் பகுதிகள் யாவும் அழிந்து விடும் என்பதால், கருங்காடு பகுதியில் தீயின் சீற்றம் அதிகம் பரவாமல் இருப்பதற்காக பரவா எல்லைநாதர் தோன்றி ஈசனின் உக்கிரத்தை கட்டுப்படுத்தினார்.  
ஈசனின் உக்கிரமான தவத்தின் காரணமாக வயல் பகுதிகள் யாவும் தீக்கிரையாகி பஞ்சம் ஏற்பட்டது. அப்போது அவ்வழியாக வந்த கோரக்க மகரிஷி, ஈசனை வழிபட முயன்றார். ஈசன் அக்னீஸ்வரராக இருப்பதை கண்டு தனது ஞான திருஷ்டியின் மூலம் அவருடைய உக்கிரத்தின் காரணத்தை அறிந்தார். உடனடியாக அக்னீஸ்வரரை சாந்தப்படுத்துவதற்காக நேர் எதிரில் கிழக்கு முகமாக ஒரு லிங்கத்தை பிரதிஷ்டை செய்து பூஜை செய்தார். சித்தர்கள் அனைவரும் பவுர்ணமி அன்று ஒன்று சேர்ந்து அழியாபதி ஈசனாருக்கு அபிஷேக, ஆராதனைகள், பூஜைகள் நடத்தி அக்னீஸ்வரரை சாந்தமாக் கினர்.  
தட்சனை அழித்து உக்கிரவடிவில் காட்சியளித்த சிவனே, மேலநத்தம் பகுதியில் மேற்கு முகமாக அமர்ந்து அக்னீஸ்வரராகவும், நெல்லையம்பலத்தை அழியாமல் காத்து பக்தர்களுக்காக அவதாரம் எடுத்த சாந்த மூர்த்தியே, நேர் எதிரே கிழக்கு முகமாக அமர்ந்து முக்தி அளிக்கும் அழியாபதி ஈசனாகவும் அருள்பாலிக்கின்றனர்.
# கருப்பூந்துறை அழியாபதி ஈசன் சமேத சிவகாமி அம்பாள் ஆலயம்

## சிறப்பு நாட்கள் & திருவிழாக்கள்

இவ்வாலயத்தில் முக்கிய திருவிழாக்களாக சித்திரை முதல்நாள், ஆடிப்பூரம், புரட்டாசி நவராத்திரி, ஐப்பசி திருக்கல்யாணம், திருக் கார்த்திகை, தை மாதப்பிறப்பு, மாசி மகாசிவராத்திரி ஆகிய திருவிழாக்கள் நடைபெறுகிறது. இது தவிர தமிழ் மாதப்பிறப்பு, பிரதோஷம், பவுர்ணமி ஆகிய நாட்களில் சிறப்பு வழிபாடுகள், பூஜைகள் நடக்கிறது.  
மகாசிவராத்திரி அன்று சூரிய பகவான், அதிகாலையில் தனது கதிர்களால் ஈசனது கருவறையில் ஒளிவீசுவார். இவ்வாலயத்திற்கு வரும் பக்தர்கள், முதலில் அகல் தீபம் ஏற்றிய பின்னர்தான் ஈசனையே வழிபடுகிறார்கள். கோரக்க மகரிஷியால் பிரதிஷ்டை செய்யப்பட்ட மிகச்சிறப்பான லிங்கம் இவ்வாலயத்தில் உள்ளது. இந்த கோயிலிலுக்கு 7 வியாழக்கிழமைகள் தொடர்ந்து பூஜை செய்து சித்தர்களின் அருளை பெறலாம் என்பது நம்பிக்கை.
# கருப்பூந்துறை அழியாபதி ஈசன் சமேத சிவகாமி அம்பாள் ஆலயம்

## செல்லும் வழி

திருநெல்வேலி தொடருந்து நிலையத்திலிருந்து மீனாட்சிபுரம், சி.என்.கிராமம் வழியாகவும்; திருநெல்வேலி நகரத்தின் குறுக்குத்துறை, நத்தம் ரோடு வழியாகவும் இக்கோயிலை அடையலாம்.
# ஜெகதேவி பாலமுருகன் கோயில்

**ஜெகதேவி பாலமுருகன் கோயில்** என்பது தமிழ்நாட்டில் கிருஷ்ணகிரி மாவட்டம், ஜெகதேவி என்னும் ஊரில் அமைந்துள்ள முருகன் கோயிலாகும்.
# ஜெகதேவி பாலமுருகன் கோயில்

## கோயில் அமைப்பு

இக்கோயில் சிறிய குன்றின்மீது அமைந்துள்ளது. இக்கோயிலை அடைய ஏறக்குறைய 70 படிகள் ஏறிச் செல்லவேண்டும். கோயிலுக்கு வாகனங்களில் செல்ல அண்மையில் பாதைவசதி அமைக்கப்பட்டுள்ளது. இக்கோயில் கருவறையில் பாலமுருகன் உள்ளார். பாலமுருகனின் கருவறைக்கு இடதுபுறம் காசிவிசுவநாதர் தனிச்சந்நிதியிலும், வலப்புறம் விநாயகர் தனிச் சந்நிதியிலும் உள்ளனர். பிரகாரத்தில் வலது புறத்தில், நவகிரக உபசன்னதி உள்ளது.
# ஜெகதேவி பாலமுருகன் கோயில்

## பூசைகள்

இக்கோயிலில் ஆடி மாதம் ஆடிக்கிருத்திகை, முக்கிய திருவிழாவாக நடைபெறுகிறது.
# ஜெகதேவி பாலமுருகன் கோயில்

## அமைவிடம்

இக்கோயில் கிருஷ்ணகிரி- சென்னை நெடுஞ்சாலையில் 20 கி.மீ தொலைவில் பருகூர் அமைந்துள்ளது. பருகூரில் இருந்து ஜெகதேவி செல்லும் சாலையில் 0.5 கி.மீ தொலைவில் இக்கோயில் அமைந்துள்ளது.
# குறுக்குத்துறை முருகன் கோயில்

**குறுக்குத்துறை முருகன் கோயில்** என்பது தமிழ்நாட்டின் திருநெல்வேலி மாவட்டம், திருநெல்வேலி நகரத்திற்கு அருகில் அமைந்த குறுக்குத்துறை எனுமிடத்தில் தாமிரபரணி ஆற்றின் நடுவில் அமைந்துள்ளது. வள்ளி மற்றும் தெய்வானை உடனுறை சுப்பிரமணியர் கோயில் மூலவராக உள்ளார். இக்கோயில் திருவாவடுதுறை ஆதீனம் நிர்வாகத்தின் கீழ் உள்ளது.
# குறுக்குத்துறை முருகன் கோயில்

## திருவிழாக்கள் மற்றும் சிறப்பு நாட்கள்

### திருவிழாக்கள்

- தேர்த் திருவிழா, சித்திரை மாதம்
- ஆவணி தேரோட்டம்
- மூலவர் வருடாந்திர அபிசேகம், ஆனி மாதம்,
# குறுக்குத்துறை முருகன் கோயில்

## திருவிழாக்கள் மற்றும் சிறப்பு நாட்கள்

### சிறப்பு நாட்கள்

- தைப்பூசம்
- பங்குனி உத்தரம்
- கார்த்திகை தீபம்
# விக்கிப்பீடியா:விக்கித்திட்டம் செம்மங்கையர்/தமிழ்நாட்டுச் செம்மங்கைகள்

- குறிப்பிடத்தக்கமையுள்ள தமிழகப் பெண்கள் =19 கட்டுரைகள். **மூலத்தைக் காண்க** ; :en:Category:Women scientists from Tamil Nadu
- தமிழில் உருவாக்கப்பட வேண்டிய, குறிப்பிடத்தக்கப் பெண்கள் குறித்தக் கட்டுரைகள் இங்கு பட்டியலிடப் படுகின்றன.
# விக்கிப்பீடியா:விக்கித்திட்டம் செம்மங்கையர்/தமிழ்நாட்டுச் செம்மங்கைகள்

## தமிழகப் பெண்கள்

| எண் | மூலம்: ஆங்கிலக் கட்டுரை | உருவாகவுள்ள தமிழ் கட்டுரை | குறிப்பு |
| --- | --- | --- | --- |
| 1 | :en:Radha Balakrishnan | இராதா பாலகிருஷ்ணன் |  |
| 2 | :en:Chitra Bharucha | சித்ரா பாரூச்சா |  |
| 3 | :en:Aruna Dhathathreyan | அருணா தத்தாத்ரேயன் |  |
| 4 | :en:Nancy Ann Cynthia Francis | நான்சி ஆன் சிந்தியா பிரான்சிசு |  |
| 5 | :en:Mirudhubashini Govindarajan | மிருதுபாசினி கோவிந்தராசன் |  |
| 6 | :en:T. S. Kanaka | த. ச. கனகா |  |
| 7 | :en:Nandini Mundkur | நந்தினி முந்துகூர் |  |
| 8 | :en:Sellappan Nirmala | நிர்மலா செல்லப்பன் |  |
| 9 | :en:Vijayalakshmi Ravindranath | விஜயலட்சுமி ரவீந்திரநாத் |  |
| 10 | :en:Muthulakshmi Reddi | முத்துலட்சுமி ரெட்டி |  |
| 11 | :en:Lakshmi Sahgal | இலட்சுமி சாகல் |  |
| 12 | :en:Kamala Selvaraj | கமலா செல்வராஜ் |  |
| 13 | :en:Nirmala Sitharaman | நிர்மலா சீத்தாராமன் |  |
| 14 | :en:Suniti Solomon | சுனிதி சாலமன் |  |
| 15 | :en:T. S. Soundram | டி. எஸ். சௌந்தரம் |  |
| 16 | :en:Bhama Srinivasan | பாமா ஸ்ரீநிவாசன் |  |
| 17 | :en:R. S. Subbalakshmi | ஆர். எஸ். சுபலட்சுமி |  |
| 18 | :en:Usha Thorat | உசா தோரட் |  |
| 19 | :en:Sarojini Varadappan | சரோஜினி வரதப்பன் | } |
# விக்கிப்பீடியா:விக்கித்திட்டம் செம்மங்கையர்/தமிழ்நாட்டுச் செம்மங்கைகள்

## எழுத்தாளர்கள்

விக்கிப்பீடியா:விக்கித்திட்டம் செம்மங்கையர்/எழுத்தாளர்கள்
# கிருஷ்ணகிரி சோமேசுவரர் கோயில்

**பழையபேட்டை சோமேசுவரர் கோயில்** என்பது தமிழ்நாட்டில் கிருஷ்ணகிரியின், பழையபேட்டை என்னும் பகுதியில் அமைந்துள்ள சிவன் கோயிலாகும்.
# கிருஷ்ணகிரி சோமேசுவரர் கோயில்

## வரலாறு

இப்பகுதியை ஆண்ட சோமேசுவரன் என்ற சிவபக்த மன்னன் கிருட்டிணகிரி, காவேரிப்பட்டிணம், அதியமான்கோட்டை, இராயக்கோட்டை, பாரூர், மணவாரனப்பள்ளி, போன்ற பல்வேறு இடங்களில் சிவன் கோயில்களை எழுப்பினான். இந்த எல்லா கோயில்களின் இறைவனானவர் சோமேசுவரன் என்றே அழைக்கப்படுகிறார். இக்கோயில் 1200இல் போசளர் காலத்தில் கட்டப்பட்டது. அதன்பிறகு பல்வேறு காலகட்டங்களில் மாற்றங்களைச் சந்தித்து வந்துள்ளது.
# கிருஷ்ணகிரி சோமேசுவரர் கோயில்

## கோயில் அமைப்பு

இக்கோயில் முதன்மை வாயிலின் மேல்பகுதியில் இராசகோபுரத்துக்கு பதிலாக நந்தியம்பெருமான் வீற்றிருக்கிறார். இந்த வாயிலைக் கடந்து உள்ளே சென்றால் அழகிய நந்தி சிலை உள்ளது. அதற்கு எதிரில் கருவறையில் சோமேசுவரர் உள்ளார். இவருக்கு சற்று அருகில் பிரசன்ன பார்வதி தனிச் சந்நிதியில் நின்ற கோலத்தில் உள்ளார். கோயில் பிரகாரத்தில் முதன்மையாக பிள்ளையார் உள்ளார். மேலும் இரட்டை பைரவர்கள் உள்ளனர். கோட்ட தெய்வங்களாக தட்சிணாமூர்த்தி, துர்கை ஆகியோர் உள்ளனர்.
# கிருஷ்ணகிரி சோமேசுவரர் கோயில்

## பூசைகள்

இக்கோயிலில் பிரதோசம், பௌர்ணமி, தேய்பிறை அட்டமி, சங்கடகாரசதுர்த்தி, கார்த்திகை மாத திங்கட்கிழமைகள், நவராத்திரி, ஆடி வெள்ளி ஆகியவை சிறப்பாக கொண்டாடப்படுகின்றன. கோயிலில் ஒரு காலப்பூசை நடக்கிறது.
# கிருஷ்ணகிரி சோமேசுவரர் கோயில்

## அமைவிடம்

இக்கோயில் கிருஷ்ணகிரி நகரின் புறநகரப் பேருந்து நிலையத்தில் இருந்து ஏறக்குறைய 500 மீட்டர் தொலைவில் பழையபேட்டை பகுதியில் அமைந்துள்ளது.
# புதுவை 3 (நெல்)

## வெளியீடு

இந்திய நடுவண் அரசின் ஒன்றியப் பகுதியான புதுச்சேரியின் வேளாண் அறிவியல் நிலையம், 1984 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# புதுவை 3 (நெல்)

## காலம்

குறுகியகால நெற்பயிர்களில் ஒன்றான இது, 110 - 115 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறுகியகால நெற்பயிர்கள், சொர்ணவாரி பட்டத்திற்கு (பருவத்திற்கு) ஏற்றதாக கூறப்படுகிறது.
# புதுவை 3 (நெல்)

## சாகுபடி

பாசன வசதியுள்ள பகுதிகளில் நன்கு வளரக்கூடிய இந்த நெல் வகை, இந்திய ஒன்றியப் பகுதியான புதுச்சேரி, மற்றும் தமிழகத்தின் அனைத்து மாவட்டங்களிலும், சாகுபடி செய்ய பரிந்துரைக்கப்படுகிறது.  
- இந்த நெல் இரகம், ஒரு எக்டேருக்கு 5500 கிலோவரை (5,5 t/ha) மகசூல் தரக்கூடியது.
- குலைநோயை (*BPH Resistant*) எதிர்த்து வளரக்கூடிய தன்மை வாய்ந்ததாக கூறப்படுகிறது .
# கிருஷ்ணகிரி இலட்சுமி நரசிம்மசுவாமி கோயில்

**இலட்சுமி நரசிம்ம சுவாமி கோயில்** என்பது தமிழ்நாட்டில் கிருஷ்ணகிரி மாவட்டம், கிருஷ்ணகிரியில் பழையபேட்டை என்ற பகுதியில் அமைந்துள்ள ஒரு நரசிம்மர் கோயிலாகும்.
# கிருஷ்ணகிரி இலட்சுமி நரசிம்மசுவாமி கோயில்

## கோயில் அமைப்பு

இக்கோயிலில் இராசகோபுரம் கட்டும்பணி நடந்துவருகிறது. கோயிலுக்கு முன்பு இரண்டு கருடகம்பங்கள் உள்ளன. ஒன்றில் அனுமனின் உருவமும் மற்றொன்றில் கருடனின் உருவமும் அமைக்கப்டுள்ளது. பலிபீடம், கொடிமரம் ஆகியவற்றைத் தாண்டி நுழைந்தால் கருடாழ்வார் சதாசேவை சாதித்த நிலையில் உள்ளார். இதையடுத்து அழகிய பதினாறுகால் மண்டபம் அமைந்துள்ளது. இதையடுத்து உள் மண்டபம், அர்த்த மண்டபமும் கருவறை போன்றவை அமைந்துள்ளன. கருவறை விமானமானது 50 அடி உயரத்தில் ஐந்து நிலைகளுடன், எண்கோண வடிவில் உள்ளது. கருவறையில் மூலவரான நரசிம்மர் இரண்டு அடி உயர பீடத்தில், நன்கு அடி உயரத்தில், சங்கு சக்கரதாரியாக நாற்கரங்களுடன் மகாலட்சுமியை இடது மடியில் தாங்கியபடி சாந்தமாக காட்சியளிக்கிறார். மேலும் கோயில் வளாகத்தில் நாதமுனிகள், நம்மாழ்வார், காலிங்க நர்த்தனர், வாலில் மணிகட்டிய ஆஞ்சனேயர் ஆகியோர் உள்ளனர். கோயில் வளாகத்தில் மேற்குப்பார்த்த சந்நிதியில் வேணுகோபாலர் உள்ளார்.
# கிருஷ்ணகிரி இலட்சுமி நரசிம்மசுவாமி கோயில்

## கல்வெட்டுகள்

இக்கோயிலில் பல கல்வெட்டுகள் உள்ளன. இதில் கோயிலுக்கு கும்மனூர் கிராமத்தில் வேதாந்த தேசிகர் என்பவர் நிலக்கொடை அளித்த கல்வெட்டு உள்ளது. இவரது காலம் 1268 முதல் 1369வரை ஆகும். இக்கோயிலை பல்லவ மரபைச் சேர்ந்த கரிவரத ரங்கராஜ ராஜபல்லவன் என்பவன் கட்டியதாக கலவெட்டுகள் வழியாக அறியப்படுகிறது.
# கிருஷ்ணகிரி இலட்சுமி நரசிம்மசுவாமி கோயில்

## தேர்

இந்தக் கோயிலில் 1898 ஆண்டு உருவாக்கபட்ட பழமையான தேர் உள்ளது. பிற கோயில் தேர்களில் இல்லாத வண்ணம் இது வெண்கலத்தில் அமைக்கப்பட்டுள்ளது. இக்கோயிலின் குடை திருப்பதி தேவஸ்தானத்தால் அளிக்கப்பட்டதாக உள்ளது. இக்குடை திருவிழாக் காலங்களில் பயன்படுத்தப்படுகிறது.
# கிருஷ்ணகிரி இலட்சுமி நரசிம்மசுவாமி கோயில்

## வழிபாடு

ஒவ்வொர் சனிக்கிழமைகளில் சிறப்பு வழிபாடு நடத்தப்படுகிறது. நரசிம்ம ஜெயந்தி சிறப்பாகக் கொண்டாடப்படுகிறது. வைகாசி மாதக் கடைசியில் தேர்த்திருவிழாவும் அதை முன்னிட்டு வாகன உற்சவங்களும் என 10 நாள் விழா நடக்கிறது. வைகுண்ட ஏகாதசி மற்றும் புரட்டாசி சனிக்கிழமைகளில் சிறப்பு வழிபாடு நடத்தப்படுகிறது.
# கிருஷ்ணகிரி இலட்சுமி நரசிம்மசுவாமி கோயில்

## அமைவிடம்

இக்கோயிலானது கிருஷ்ணகிரி புறநகர் பேருந்து நிலையத்தில் இருந்து 500 மீட்டர் தொலைவில் பழையபேட்டை என்ற பகுதியில் உள்ளது.
# புரோப்பைல் அசிட்டேட்டு

**புரோப்பைல் அசிட்டேட்டு** *(Propyl acetate)* என்பது C<sub>5</sub>H<sub>10</sub>O<sub>2</sub> என்ற வாய்ப்பாட்டைக் கொண்ட கரிம வேதியியல் சேர்மம் ஆகும். புரோப்பைல் எத்தேனோயேட்டு என்ற பெயராலும் இச்சேர்மம் அறியப்படுகிறது. எசுத்தர் என்று வகைப்படுத்தப்படும் இச்சேர்மம் ஒரு கரைப்பானாக பயன்படுத்தப்படுகிறது. நிறமற்ற தெளிவான நீர்மமாகக் காணப்படும் இச்சேர்மம் பேரிக்காயின் சுவைமணத்தால் அடையாளப்படுத்தப்படுகிறது. இக்காரணத்தால் இதை நறுமணப்பொருளாகவும் நறுமண கூட்டுசேர்பொருளாகவும் பயன்படுத்துகிறார்கள். அசிட்டிக் அமிலத்தை 1-புரோப்பேனாலுடன் சேர்த்து ஒடுக்கம் செய்யும் எசுத்தராக்கல் வினையால் புரோப்பைல் அசிட்டேட்டு தயாரிக்கப்படுகிறது. பெரும்பாலும் கந்தக அமிலத்தை வினையூக்கியாகப் பயன்படுத்தும் பிசர்-சிப்பெயர் எசுத்தராக்கல் வினை வழியாக இது தயாரிக்கப்படுகிறது. இவ்வினையில் தண்ணீர் உடன்விளைபொருளாக விளைகிறது.
# ஐசோ அமைல் ஆல்ககால்

**ஐசோ அமைல் ஆல்ககால்** *(Isoamyl alcohol)* என்பது C<sub>5</sub>H<sub>12</sub>O என்ற வாய்ப்பாட்டைக் கொண்ட கரிம வேதியியல் சேர்மம் ஆகும். ஐசோபென்டைல் ஆல்ககால் என்ற பெயராலும் இதை அழைக்கிறார்கள். இதனுடைய அமைப்பு வாய்ப்பாடு (CH<sub>3</sub>)<sub>2</sub>CHCH<sub>2</sub>CH<sub>2</sub>OH ஆகும். தெளிவான நிறமற்ற ஆல்ககாலான இச்சேர்மம் அமைல் ஆல்ககாலின் பல்வேறு மாற்றியங்களில் ஒன்றாகும். ஐசோ அமைல் அசிட்டேட்டு எனப்படும் வாழைப்பழ எண்ணெய் உற்பத்தியில் இது முக்கியமான பகுதிப்பொருளாக உள்ளது. இயற்கையில் கிடைக்கும் எசுத்தரான ஐசோ அமைல் அசிட்டேட்டை சுவைமண வேதிப்பொருளாக தொழிற்சாலைகளில் தயாரிக்கிறார்கள். பாக்டீரியாக்களை ஆய்ந்தறியும் இண்டோல் சோதனையில் பயன்படும் கோவேக் வினைப்பொருளின் ஒரு பகுதிப்பொருளாகவும் ஐசோ அமைல் ஆல்ககால் காணப்படுகிறது.  
ஐசோ அமைல் ஆல்ககால் முகவராக குளோரோஃபார்மில் நுரைநீக்கும் முகவராகவும் பயன்படுத்தப்படுகிறது .  
நீர்ம-நீர்ம பிரித்தெடுத்தல் வகை தொழில்நுட்பமான பீனால்-குளோரோஃபார்ம் தொழில்நுட்பத்தில் அமைல் ஆல்ககால் பயன்படுத்தப்படுகிறது. குளோரோபார்முடன் இவ்வடிநீரை சேர்ப்பதால் ரிபோநியூக்ளியேசின் செயல்பாடு தடுக்கப்படுகிறது. மேலும் பாலி-அடினினின் நீண்ட செயல்பாட்டில் ரிபோநியூக்ளியேசின் கரைதிறனும் பாதுகாக்கப்படுகிறது .  
உணவு பண்டங்களுக்கு மணமூட்டும் கருப்புக் காளானான டியூபர்மெலானோசிபோரத்தின் பகுதிப்பொருள்களில் ஒன்றாகவும் அமைல் ஆல்ககால் உள்ளது. தாக்குவதற்காக கூட்டிலுள்ள பிற உறுப்பினர்களை ஈர்க்க குளவிகள் பயன்படுத்தும் பெரோமோன்களில் ஒரு வேதிப்பொருளாக காணப்படுவதாக அமைல் ஆல்ககால் அறியப்பட்டுள்ளது .
# இலிசா கியூவ்லி

**இலிசா ஜெனிபர் கியூவ்லி** *(Lisa Jennifer Kewley)* (பிறப்பு: 1974)ஆத்திரேலியத் தேசிய பல்கலைக்கழகக் கல்லூரி இயற்பியல், கணித அறிவியல் புலங்களின் வானியல், வானியற்பியல் ஆராய்ச்சிப் பள்ளியின் இணை இயக்குநராகவும் பேராசிரியராகவும் உள்ளார். இவர் பால்வெளி படிமலர்ச்சியில் சிறப்புப் புலமை பெற்று 2005 இல் ஆன்னி ஜம்ப் கெனான் விருதைப் பெற்றார். இவ்விருது இவருக்கு பால்வெளிகளில் நிலவும் உயிரக வளிம ஆய்வுக்காக வழங்கப்பட்டது. இவர் 2008 இல் நியூட்டன் இலேசி பரிசைப் பெற்றார். இவர் 2014 இல் ஆத்திரேலிய அறிவியல் கல்விக்கழக ஆய்வுறுப்பினராகத் தேர்வு செய்யப்பட்டார்.
# இலிசா கியூவ்லி

## வாழ்க்கை

கியூவ்லி தென் ஆத்திரேலியாவில் வளர்ந்தார். இவரது பெற்றோர்கள் அறிவியல் புல ஈடுபாட்டை ஊக்குவித்தனர். இவர் பள்ளி இயற்பியல் ஆசிரியரது தகமுற்று பள்ளி விண்மீன் நோட்டச் சுற்றுலாவில் கலந்துகொண்டார். அப்போது அவருக்கு வானியலில் ஆர்வம் ஏற்பட்டது. பள்ளிப் படிப்பு முடிந்ததும், இவர் அடிலெய்டே பல்கலைக்கழகத்தில் அறிவியல் இளவல் பட்டப் படிப்பில் சேர்ந்து வானியற்பியலில் இளவல் பட்ட்த்தைப் பெற்றார். பிறகு இவர் காபெரா சென்று ஆத்திரேலியத் தேசியப் பல்கலைக்கழகத்தில் வானியற்பியல் முனைவர் ஆய்வில் ஈடுபட்டு 2002 இல் முனைவர் பட்டத்தைப் பெற்றார். இவர் 2001 இல் சிறிது காலம் அமெரிக்காவில் ஜான் ஆப்கின்சு பலகலைக்கழகத்தில் வருகைதரு அறிஞராகப் பணியாற்றினார். இது 2016 வரை மிகவும் அடிக்கடி சான்றுகாட்டப்படும் கட்டுரையாகத் திகழ்கிறது.  
முனைவர் பட்டம் முடித்த்தும், இவர் போசுட்டனைல் உள்ள ஆர்வார்டு சுமித்சோனிய வானியற்பியல் மைய CfA ஆய்வு நல்கை பெற்று அங்கு விண்மீன்களின் உருவாக்கமும் படிமலர்ச்சியும் குறித்து ஆய்வு செய்தார். பின்னர் இவர் மவுனா கீயில் உள்ள கெக் வான்காணகத்தில் இப்பால்வெளி உட்பட்ட பிற பல்வேறு காலகட்ட பால்வெளிகளின் உயிரக வளிம உள்ளடக்கத் தரவுகளைப் பகுப்பாய்வு செய்தார். இந்த ஆய்வு பால்வெளிகளின் படிமலர்ச்சியைப் புரிந்துகள்ள உதவியது. இவர் இந்த ஆய்வுக்காக 2005 இல் வானியலுக்கான ஆன்னி ஜம்ப் கெனான் விருதைப் பெற்றார். இப்பரிசு இவருக்கு "பால்வெளிகளின் இயல்புகள் அவை எவ்வளவு காலத்துக்கு முன்பு தோன்றியன என்பதைப் பொறுத்து வேறுபடுதலைக் குறித்த ஆய்வுக்காக வழங்கப்பட்டது". இவர் தன் ஆய்வில் பழைய, புதிய பால்வெளிகளின் இயல்புகளை ஆய்வு செய்தார். இந்த ஆய்வில், உயிரகச் செறிவு, விண்மீன் ஆக்கவீதம், பால்வெளிக்கருவின் பான்மைகள் ஆகியன அடங்கும்.  
இவர் 2014 இல் ஆத்திரேலிய அறிவியல் கல்விக்கழக ஆய்வுறுப்பினராகத் தேர்வு செய்யப்பட்டார்.  
இவர் 2001 இல் கான்பெராவில் போசுட்டனுக்குச் செல்வதற்கு முன்பு உரூபனை மணந்தார். They have a son (born 2008) and a daughter (born 2011), both born when she was living and working in Hawai'i.
# வங்காள வரலாறு

**வங்காள வரலாறு** (**History of Bengal**) என்பது வங்காள மொழி பேசும், தற்கால கிழக்கு இந்திய மாநிலமான மேற்கு வங்காளம் மற்றும் வங்காள தேசம் உள்ளிட்ட வங்காளப் பகுதியின் வரலாறுகளை குறிக்கும். வங்காளத்தின் நாகரீகம் 4,000 ஆண்டுகளுக்கு முற்பட்டதாகும். தாலமியின் (கி பி 90 – 168), குறிப்புகளின் படி, கங்காரிதாய் இராச்சியம், கங்கை ஆற்றின் நீர் ஐந்து முகத்துவாரங்கள் வழியாக வங்காள விரிகுடாவில் கலக்குமிடமான தற்கால சிட்டகாங் கடற்கரையை ஒட்டி இருந்ததாகக் குறிப்பிடுகிறார். பிற வரலாற்று ஆசிரியர்கள், தற்கால மேற்கு வங்காளத்தில், கங்கை ஆறு வங்காள விரிகுடாவில் கலக்குமிடத்தில் இருந்ததாக கூறுகின்றனர். இந்து சமயம் மற்றும் பௌத்த சமயம் வங்காளத்தில் தங்களது ஆதிக்கத்தை செலுத்தியது.  
தென்கிழக்கு ஆசியா, பாரசீகம், அரேபியா மற்றும் மத்தியதரைக் கடல் நாடுகளான அனதோலியா, பண்டைய கிரேக்கம், உரோமானிய நாடுகளுடன், வங்காளம் மஸ்லின் துணி வணிகம் மேற்கொண்டிருந்தது. மௌரியப் பேரரசு மற்றும் குப்தப் பேரரசின் கீழ் வங்காளம் ஒரு மாகாணமாக விளங்கியது.  
கௌடப் பேரரசு (கிபி 590 – 626), பாலப் பேரரசு (கிபி 8 - 12ம் நூற்றாண்டு), காம்போஜ பால வம்சம் (கிபி 10 - 11ம் நூற்றாண்டு), ஹரிகேள இராச்சியம் (கிபி 10 - 11ம் நூற்றாண்டு), சென் பேரரசு (கிபி 1070– 1230), தேவா பேரரசு (கிபி 12 - 13ம் நூற்றாண்டு) வங்காளத்தை ஆண்ட காலத்தில், வங்காள மொழி, வங்காள எழுத்துமுறை, இலக்கியம், இசை, கலை மற்றும் கட்டிடக்கலை வளர்ந்தது.  
13ம் நூற்றாண்டு முதல் வங்காளத்தின் நிலப்பரப்புகள் இசுலாமிய சுல்தான்கள், இந்து மன்னர்கள் மற்றும் பெருநிலக்கிழார்களின் கீழ் சென்றது. வரலாற்றின் மத்திய காலத்திலும், நவீன காலத்திலும் வங்காளம், குறுநில மன்னர்களால் ஆளப்பட்டது.  
கிபி 16 - 17ம் நூற்றாண்டுகளில் வங்காளத்தின் கழிமுகத்துவாரப் பகுதிகளை, 12 இராஜபுத்திர இசுலாமிய நிழக்கிழார்கள் ஆண்டனர்.  
வங்காளம், முகலாயர் ஆட்சியில் இருந்த போது, அரசு கருவூலத்தின் 50% நிலவரி வங்காள மாகாணத்திலிருந்து கிடைத்தது. வங்காளத்தில் நெல், கரும்பு, மஸ்லின் துணி, சணல் நூல் மற்றும் சணல் பொருட்கள் மற்றும் கப்பல் கட்டும் தொழில்கள் சிறப்பாக நடைபெற்றது.
ஜவுளித் துறையில் பிரித்தானியர்கள் கொண்டு வந்த நவீன நெசவாலைகளாலும்; மழையின்றி ஏற்பட்ட உணவுப் பஞ்சங்களாலும், பல இலட்ச வங்காள மக்கள் தங்களது பரம்பரை நெசவுத் தொழிலை இழந்ததுடன், பட்டினி கிடந்து இறந்தனர். 4,000 ஆண்டுகளுக்கு முன்னர், செப்புக் காலத்தில், வங்காளத்தில் அதிக குடியேற்றங்கள் நடைபெற்றது. வங்காளத்தில் முதலில், இந்திய-ஆரிய மொழிகள் அல்லாத, ஆஸ்டிரிக் மொழி மற்றும் ஆஸ்டிரிக்-ஆசிய மொழிகளான தற்கால சந்தாளி மொழி, பில் மொழி, கோலி மொழி, புலிந்த மொழி, சபாரா மொழி மற்றும் திபெத்திய-பர்மிய மொழிகள் பேசிய பழங்குடிகள் வாழ்ந்தனர்.  
1960 நடைபெற்ற தொல்லியல் அகழாய்வுகளின் படி, கிமு முதல் ஆயிரமாண்டில் வங்காளத்தில் பண்பாடு மற்றும் நாகரீகம் செழித்திருந்தது.
# வங்காள வரலாறு

### பண்டைய இலக்கியங்களில் வங்காளம்

மகாபாரத இதிகாசத்திலும், பாகவத புராணத்திலும், பரத கண்டத்தின் கிழக்குப் பகுதியான வங்காளப் பகுதியை ஆண்ட பண்டைய வங்க நாடு, பௌண்டர நாடு, சுக்மா நாடு, அங்க நாடுகளையும் குறித்துள்ளது.  
மேலும் மகதப் பேரரசன் ஜராசந்தன் ஆட்சியில் வங்காளம் இருந்தது. பாகவத புராணம் கூறும் ஜராசந்தனின் கூட்டாளி, பௌண்டர நாட்டு மன்னர் பௌண்டரக வாசுதேவன், கிருஷ்ணரைப் போன்று வேடம் தரித்து கிருஷ்ணரை கடும் பகைவனாக கருதினார்.
# வங்காள வரலாறு

### ஆதி வரலாறு

வங்காள தேசத்தின் மகஸ்தங்கர் தொல்லியல் களம், கிமு 700 ஆண்டிற்கு முந்தைய பௌண்டர நாட்டு தலைநகரமாக கருதப்படுகிறது.
முதன் முதலாக வங்காளம், நந்தர்கள் ஆட்சியின் போது, ஆரியர்களின் ஆட்சியின் கீழ் வந்தது.
# வங்காள வரலாறு

### வங்காளிகளின் வெளிநாட்டு குடியேற்றங்கள்

வங்காளிகள் தென்கிழக்காசியாவின், குறிப்பாக ஜாவா, சுமத்திரா, சயாம் (தாய்லாந்து) போன்ற நாடுகளுடன் வணிகத் தொடர்பு கொண்டிருந்தனர்.  
மகாவம்சம் நூலின் படி, வங்க நாட்டு இளவரசன் விஜயன், கிமு 544ல் தற்கால இலங்கையைக் கைப்பற்றிதாகக் கூறுகிறது.  
வங்க மொழி பேசும் மக்கள் தற்கால மலேசியா, தாய்லாந்து, கம்போடியா போன்ற நாடுகளில் குடியேறினார்கள்.
# வங்காள வரலாறு

### கங்காரிதாய் இராச்சியம்

பண்டைய பரத கண்டத்தின் கிழக்கில் கங்காரிதாய் இராச்சியம், கங்கை ஆற்றின் கழிமுகத்தில் இருந்ததை, பண்டைய கிரேக்க-ரோமானிய வரலாற்று ஆசிரியர்கள் ஆவணப்படுத்தியுள்ளனர்.  
கங்காரிதாய் இராச்சியத்தின் தலைநகரம், தற்கால கோபால்கஞ்ச் என தொல்லியல் அறிஞர்கள் குறிப்பிடுகிறார்கள். மெகஸ்தனிஸ் எழுதிய இண்டிகா நூலில், கங்காரிதாய் இராச்சியம் பெரும் தரைப்படையும், தேர்ப்படையும், யானைப்படையும் கொண்டிருந்தன எனக் குறிப்பிட்டுள்ளது.
கங்காரிதாய் இராச்சியம், கிரேக்க, உரோமானிய, எகிப்து போன்ற நாடுகளுடன் கடல் வழி வணிகம் செய்தது.
# வங்காள வரலாறு

## பாரம்பரியக் கால வங்காளம்

இரண்டாவது குப்தப் பேரரசர், சமுத்திரகுப்தர் வங்காளத்தை கைப்பற்றுவதற்கு முன்னர், வங்காளம், *புஷ்கர்ணா இராச்சியம்* மற்றும் சமதாத என இரண்டாக பிரிக்கப்பட்டிருந்தது.  
சந்திர வம்சம் (கிபி 100 - 250), சமதாத இராச்சியம் (கிபி 300 - ?),
கௌடப் பேரரசு (கிபி 590 – 626), பாலப் பேரரசு (கிபி 8 - 12ம் நூற்றாண்டு), காம்போஜ பால வம்சம் (கிபி 10 - 11ம் நூற்றாண்டு), சென் பேரரசு (கிபி 1070– 1230) மற்றும் தேவா பேரரசுகள் (கிபி 12 - 13ம் நூற்றாண்டு) வங்காளத்தை ஆண்டது.
# வங்காள வரலாறு

## பாரம்பரியக் கால வங்காளம்

### கௌடப் பேரரசு

மற்றும் வலப்புறத்தில் இருபுறங்களிலும் யானைகளுடன், தாமரை மீதமர்ந்த இலக்குமியின் உருவம் பொறித்த கௌடப் பேரரசர் சசாங்கனின் நாணயம், கிபி 600-630]]  
கிபி 6ம் நூற்றாண்டில் குப்தப் பேரரசின் வீழ்ச்சியின் போது, வங்காளம் வங்க நாடு, சமதாத இராச்சியம் மற்றும் ஹரிகேள இராச்சியம் எனப் பலவாறாக பிரிந்திருந்தது.  
மேற்கு வங்காளப் பகுதியில் கௌடப் பேரரசினர் கர்ணசுவர்ணா எனும் தற்கால முர்சிதாபாத்தை தலைநகராகக் கொண்டு ஆண்டனர். குப்தப் பேரரசில் சிற்றரசான இருந்த சசாங்கன் தன்னாட்சியுடன், வங்க நாடு மற்றும் சமதாத நாடுகளை ஒருங்கிணைத்து ஆண்டான்.  
வட இந்தியாவை ஆண்ட அர்சவர்தனரின் ஆட்சியில், சசாங்கனின் கௌடப் பேரரசு வீழ்ச்சியுற்றது.
# வங்காள வரலாறு

## பாரம்பரியக் கால வங்காளம்

### மல்லபூமி இராச்சியம்

மேற்கு வங்காளத்தின் பாங்குராவின் விஷ்ணுபூர் மல்லபூமி இராச்சியம் மன்னர்கள்  
கிபி 7ம் நூற்றாண்டு முதல் 19ம நூற்றாண்டு வரை விஷ்ணுபூர் மல்லபூமி இராச்சியம் ஏற்ற இறக்கங்களுடன் மல்லபூமியை ஆண்டது.
# வங்காள வரலாறு

## பிந்தைய பாரம்பரியக் காலமம்

### பாலர்களின் காலம்

பாலப் பேரரசு (750–1120) வஜ்ஜிராயனம் மற்றும் மகாயான பௌத்தத்தை பின்பற்றிய இராச்சியம் ஆகும். பாலப் பேரரசை நிறுவிய ஆட்சியாளர் முதலாம் கோபாலன் (750–770) ஆவர்.  
நான்கு நூற்றாண்டுகள் ஆண்ட பாலப் பேரரசினர் பின்னர் வீழ்ச்சி கண்டனர். நாளந்தா மற்றும் விக்கிரமசீலா பௌத்தக் கல்வி நிறுவனங்களுக்கு நிதியுதவி வழங்கி ஆதரித்தனர். தற்கால வங்க தேசத்தில் சோமபுரம் மகாவிகாரையை, பாலப் பேரரசர் தர்மபாலன் நிறுவினார்.
நிலப்பரப்புகள்]]
, நவகோன் மாவட்டம், வங்காள தேசம்]]  
பாலப் பேரரசு தர்மபாலன் (770–810) மற்றும் தேவபாலன் (810–850) காலத்தில் ஆட்சிப் பரப்பிலும், செல்வத்திலும் உயர்ந்து காணப்பட்டது. பாலப் பேரரசர் அதர்மபாலன், வட இந்தியாவின் தற்கால பிகார் மற்றும் உத்தரப் பிரதேசம் பகுதிகளை கைப்பற்றி பேரரசை விரிவாக்கினார். தர்மபாலருக்கு பின் அரியணை ஏறிய தேவபாலர், தற்கால அசாம் மற்றும் தற்கால ஒடிசாவின் உத்கலப் பகுதியை கைப்பற்றினார்.
நிறுவிய கௌதமபுத்தர் மற்றும் போதிசத்துவர்களின் சிற்பங்கள்]]  
பாலப் பேரரசர் மகிபாலா (கிபி 988 -1038) ஆட்சிக் காலத்தில், சாளுக்கியர் மற்றும் சோழ மன்னர் முதாலம் இராஜேந்திர சோழனின் வடக்கு படையெடுப்பை தற்காலிகமாக தடுத்து நிறுத்தினார்.  
பாலப் பேரரசர் இராமபாலன் (1077–1130) கோசலம், தற்கால அசாம் மற்றும் ஒடிசாவின் பெரும் பகுதிகளை கைப்பற்றி பாலப் பேரரசை விரிவுபடுத்தினார்.  
கீழைக் கங்கர்களின் (1078–1434) கலிங்க மன்னர் அனங்கபீமன் சோழ கங்க தேவன், பாலப் பேரரசர் இராமபாலனை வென்று, தெற்கு வங்காளம், கோசலம் மற்றும் உத்கலப் பகுதிகளைப் கைப்பற்றினார். சோழப் பேரரசர் முதலாம் குலோத்துங்க சோழன் (கிபி 1070 - 1120), கங்கை ஆறு வரை படையெடுத்து, கலிங்கத்தை வென்றார். கலிங்கத்தின் கஜபதிகள் (கிபி 1434 - 1541) தெற்கு வங்காளத்தை கைப்பற்றினர்.
# வங்காள வரலாறு

## பிந்தைய பாரம்பரியக் காலமம்

### சோழர் மற்றும் சாளுக்கியர்களின் படையெடுப்புகள்

சோழர்கள் கிபி 1021 மற்றும் 1023களிலும் பாலப் பேரரசு மீது படையெடுத்தனர். சாளுக்கியப் பேரரசர்]] விக்கிரமாதித்தனின் தொடர் படையெடுப்புகளால் பாலப் பேரரசு வீழ்ச்சியடைந்து கொண்டிருந்த காலத்தில், வங்காளத்தில் சென் பேரரசு (கிபி 107கிபி 1230)
வளரத்துவங்கியது.
# வங்காள வரலாறு

## பிந்தைய பாரம்பரியக் காலமம்

### சந்திர வம்சம்

சந்திர வம்சத்தவர்கள், ஹரிகேள இராச்சியம், சமதாத இராச்சியம் மற்றும் வங்க நாடு மற்றும் காமரூபம் பகுதிகளை, கிபி 900 முதல் 1050 முடிய 150 ஆண்டுகள் ஆட்சி செய்த அரச குலமாகும்.
# வங்காள வரலாறு

## பிந்தைய பாரம்பரியக் காலமம்

### சென் பேரரசு

பௌத்த சமய பாலப் பேரரசுக்கு பின், கிபி 12ம் நூற்றாண்டில் வங்காளத்தை ஒரு குடையின் கீழ் ஆண்ட, சேனா பேரரசினர் தென்னிந்தியாவின் கர்நாடகா பகுதியைச் சேர்ந்தவர்கள். இவர்கள் இந்து சமயம் மற்றும் சமசுகிருத மொழியை ஆதரித்தனர்.
# வங்காள வரலாறு

## பிந்தைய பாரம்பரியக் காலமம்

### தேவா பேரரசு

இந்து சமய தேவா பேரரசினர் கிழக்கு வங்காளத்தை கிபி 12 - 13ம் நூற்றாண்டுகளில் ஆண்டனர்.
# வங்காள வரலாறு

## மத்திய கால வங்காளம்

கிபி 1202ல் தில்லி சுல்தான் பக்தியார் கில்ஜி பிகார் மற்றும் வங்காளப் பகுதிகளை கைப்பற்ற முயன்றார். ஆனால் சென் பேரரசின் படைகளால் தோற்கடிக்கப்பட்டார். பின்னர் 14ம் நூற்றாண்டில் வங்காளத்தை, தில்லி சுல்தான்களின் கீழ், வங்காள நவாபு இலியாஸ் சாகி வம்சத்தினர் (கிபி 1342 - 1487) மற்றும் உசைன் சாகி வம்சத்தினர் (கிபி 1494 –1538) ஆண்டனர்.
# வங்காள வரலாறு

## நவீன வங்காளம்

### முகலாயர் காலம்

கிபி 1540ல் முகலாயப் பேரரசர் உமாயுனை வென்று, தில்லி பேரரசர் ஆன ஆப்கானிய சேர் சா சூரி, தற்கால வங்காளதேசத்தின் நாராயண்கஞ்ச் மற்றும் தற்கால பாகிஸ்தானின் பெசாவர் நகரத்தையும் இணைக்கும் பெரும் தலைநெடுஞ்சாலையை அமைத்தார். செர்ஷா சூரி இறந்த பின், கிபி 1554ல் உமாயூன், லாகூர் மற்றும் தில்லி பகுதிகளை கைப்பற்றி மீண்டும் முகலாய அரசை அமைத்தார்.  
கிபி 1556ல் உமாயூன் இறக்கவே, இந்துப் படைத்தலைவரான ஹெமு என்ற ஹேம சந்திர விக்கிரமாத்தியன் தில்லியைக் கைப்பற்றி 7 அக்டோபர் 1556 - 5 நவம்பர் 1556 முடிய ஆண்டார்.  
5 நவம்பர் 1556இல் நடைபெற்ற இரண்டாம் பானிபட் போரில்
தில்லி பேரரசர் ஹெமுவின் படைகளுக்கும், அக்பரின் போர்ப்படைகளுக்கும் இடையே, 5 நவம்பர் 1556இல் நடைபெற்ற இரண்டாம் பானிபட் போரில் அக்பர் வென்றார்.  
தில்லி முகலாயப் பேரரசர் அக்பர், கிபி 1576ல் வங்காள கரணி ஆட்சியாளர்களை வென்றதால், வங்காளம், முகலாயப் பேரரசின் ஒரு மாகாணமானது. முகலாயப் பேரரசின் கீழ், வங்காள மாகாணம் கிபி 1575 முதல் 1717 முடிய முர்சிதாபாத் வங்காள நவாபுகள் ஆண்டனர்.  
வங்காள நவாபுகள், சந்தன்நகரில் வணிக மையத்தை நிறுவ, கிபி 1673ல் பிரெஞ்சுக் கிழக்கிந்தியக் கம்பனிக்கு அனுமதியளித்தனர். மேலும் கிபி 1690ல் கொல்கத்தாவில் வணிக மையத்தை நிறுவ பிரித்தானிய கிழக்கிந்தியக் கம்பனிக்கு அனுமதி வழங்கினர்.  
உடுத்திய வங்காளப் பெண், கிபி 18ம் நூற்றாண்டு]]  
முகலாயப் பேரரசின் கிழக்கு வங்காளத்தில் இசுலாமியர்களின் மக்கள்தொகையும், மேற்கு வங்காளத்தில் இந்துக்கள் மக்கள்தொகையும் கூடியது. வங்காளத்தில் மஸ்லின் துணி நெசவாலைகள், சணல் ஆலைகள் மற்றும் கப்பல் கட்டும் தொழில்கள் செழித்தது. வங்காளத்தின் தலைநகராக டாக்கா நகரம் விளங்கியது.
பட்டுப் புழு வளர்ப்பு மற்றும் பட்டு நூல் உற்பத்தி கூடியதால், பட்டுத் துணிகள் பெருமளவில் உற்பத்தி செய்யப்பட்டது.  
வங்காளத்தின் நெல், கரும்பு, பட்டு, பருத்தி, சணல், உப்பு, முத்துக்கள், அபின் உற்பத்தி கூடியதால், முகலாயப் பேரரசு பொருளாதரத்தில் தன்னிறைவு பெற்றதுடன், பல ஐரோப்பிய நாடுகளுக்கும் ஏற்றுமதி செய்யப்பட்டது. வங்காளத்தில் கப்பல் கட்டும் தொழில் வளர்ச்சியடைந்தது.
# வங்காள வரலாறு

## நவீன வங்காளம்

### வங்காள இந்து இராச்சியங்கள்

முகலாயப் பேரரசு காலத்தில் வங்காளத்தில் தன்னாட்சியுடன் ஜெஸ்சூர் , பர்துவான், கூச் பிகார், பர்சூட் இராச்சியஙகளை பல இந்து சமய மன்னர்கள் ஆண்டனர்.
, மேற்கு வங்காளம்]]
# வங்காள வரலாறு

## நவீன வங்காளம்

### வங்காள நவாபுகள்

முகலாயப் பேரரசின் கீழ், முர்சிதாபாத் நகரத்தை தலைநகராகக் கொண்ட வங்காள நவாபுகள், தற்கால மேற்கு வங்காளம், வங்காளதேசம், பிகார் மற்றும் ஒடிசா பகுதிகளின் ஆளுநர்களாக இருந்தனர். அவுரங்கசீப்ப்பின் மறைவிற்குப் பின்னர் வங்காள நவாபுகள் 1717 முதல் 1757 முடிய தன்னாட்சியுடன் ஆண்டனர். 18ம் நூற்றாண்டின் இறுதியில் வங்காள நவாபுகள், மராத்தியப் பேரரசு மற்றும் பிரித்தானிய கிழக்கிந்தியக் கம்பனிப் படைகளுடன் நடைபெற்ற பிளாசி சண்டை மற்றும் பக்சார் சண்டையில் வங்காளத்தை இழந்தனர்.
# வங்காள வரலாறு

## நவீன வங்காளம்

### வங்காளத்தின் மீதான மராத்தியப் படையெடுப்புகள்

18ம் நூற்றாண்டின் முற்பகுதியில் மராத்தியப் பேரரசின் படைத்தலைவர் ரங்கோஜி போன்சுலே, வங்காளத்தின் மீது படையெடுத்து, ஒடிசா மற்றும் வங்காளத்தின் தெற்கு பகுதிகளை கைப்பற்றினார்.
# வங்காள வரலாறு

## நவீன வங்காளம்

வில் வங்காள மாகாணம், ஆண்டு 1858]]
# வங்காள வரலாறு

## நவீன வங்காளம்

### பிரித்தானிய கிழக்கிந்திய கம்பனி

பிரித்தானிய கிழக்கிந்திய கம்பனியினர் கொல்கத்தாவில் உள்ள வில்லியம் கோட்டையை வலுப்படுத்திக் கொண்டிருந்த நேரத்தில், பிரெஞ்ச் கிழக்கிந்திய கம்பெனியரின் தூண்டுதலின் பேரில், வங்காள நவாபு சிராச் உத் தவ்லா, ஆங்கிலேயர்கள் மீது படையெடுத்தார். ராபர்ட் கிளைவ் தலைமையிலான ஆங்கிலேயப் படைகள் மற்றும் உள்ளூர் கூட்டாளி படைகளின் உதவியுடன், மார்ச் 1757ல் சந்தன்நகரைக் கைப்பற்றினர். மேலும் 23 சூன் 1757 அன்று நடைபெற்ற பிளாசி போரில், ஆங்கிலேயர்கள், வங்காள நவாப்பை தோற்கடித்தனர். பின்னர் முர்சிதாபாத்தில் வங்காள நவாப் சிராச் உத் தவ்லாவை உள்ளூர் மக்களில் கொன்றதால், ஆங்கிலேயர்கள் தங்கள் ஆதரவு நபரை வங்காள நவாபை நியமித்தனர். மேலும் வங்காளத்தின் தெற்கு பகுதிகள் முழுவதும் ஆங்கிலேயர்களின் கீழ் வந்ததது.  
பிரெஞ்ச் கிழக்கிந்திய கம்பெனியினர் 1763ல் மீண்டும் சந்தன்நகரை கைப்பற்றினர்.  
முகலாயப் பேரரசர் ஷா ஆலம் II காலத்தில கிபி 1765ல் நடைபெற்ற பக்சார் சண்டையில் ஆங்கிலேயர்கள் வென்றனர். தில்லி முகலாயப் பேரரசின் தோல்விக்குப் பின்னர், இந்தியாவின் பண்பாட்டுத் தலைநகரமாக கொல்கத்தா விளங்கியது.
# வங்காள வரலாறு

## நவீன வங்காளம்

### பிரித்தானியர்களின் ஆட்சி

கிழக்கிந்தியக் கம்பெனி ஆட்சி மற்றும் பிரித்தானிய இந்தியாவின் ஆட்சியின் போது, வங்காள மாகாணத்தில், 1770 பஞ்சம் மற்றும் 1943 பஞ்சம்|பஞ்சங்களால் வங்காளத்தின் மூன்றில் ஒரு பகுதி மக்கள் உணவின்றி இறந்தனர்.  
இந்தியாவில் கம்பெனி ஆட்சியின் போது நடைபெற்ற 1857 சிப்பாய்க் கிளர்ச்சியாலும், நிதி நெருக்கடியாலும் பிரித்தானியக் கிழக்கிந்திய கம்பெனி 1858ல் மூடப்பட்டது. பிரித்தானிய இந்தியா காலனியாதிக்க நிர்வாகம், பிரித்தானிய அரசால் நியமிக்கப்பட்ட வைஸ்ராய் மூலம் நிர்வகிக்கப்பட்டது. ஐக்கிய இராச்சியத்தின் விக்டோரியா மகாராணி, பிரித்தானிய இந்தியாவின் மகாராணியாகவும் அழைக்கப்பட்டார்.  
வங்காள மாகாணத்தின் தலைமை ஆளுநர் வாரன் ஹேஸ்டிங்ஸ் (1772-1785), இராணுவம், காவல் துறை, வருவாய்த் துறைகள் மற்றும் நீதிமன்றங்கள் கொண்ட நிர்வாகக் கட்டமைப்பை நிறுவினார்.  
1835ல் கொல்கத்தா மருத்துவக் கல்லூரி, 1857ல் கொல்கத்தா பல்கலைக்கழகம், 1862ல் கல்கத்தா உயர் நீதிமன்றம் நிறுவப்பட்டது.